România - Kosovo e primul meci al tricolorilor în grupa pentru Euro. Sistemul de calificare
Selecționata Under 21 a României, antrenată de Daniel Pancu, și-a aflat, joi, adversarii din viitoarea campanie de calificare, cea pentru Campionatul European din 2027, găzduit de Albania și Serbia. Tricolorii mici vor începe campania de calificare cu Kosovo și vor încheia în deplasare cu Spania.